Karl Friedrich Schinkel

**Karl Friedrich Schinkel**, nado en Neuruppin o 13 de marzo de 1781 e finado en Berlín o 9 de outubro de 1841, foi un arquitecto e pintor alemán.

Schinkel foi o arquitecto máis destacado do neoclasicismo en Alemaña, sendo un dos artífices da cidade de Berlín no seu período prusiano. Como xefe do departamento de obras o estado prusiano e arquitecto da familia real, deseñou a maioría dos edificios importantes da época en Berlín. As súas obras e proxectos exerceron unha notable influencia en numerosos arquitectos do movemento moderno.

En 1799 incorporouse á Escola Xeral de Construción, que constituía a Academia de Arquitectura recentemente creada. Un ano despois faleceron a súa nai e Friedrich Gilly e Schinkel decidiu executar os proxectos do seu amigo.

Cando chegou á maioría de idade en 1803 emprendeu unha viaxe por Europa en que percorreu Bohemia, Austria, Italia e Francia. Morreu o 9 de outubro de 1841 e os seus restos están sepultados no cemiterio Dorotheenstädtischen Friedhof da capital alemá.

## Obra 
Pasou por varios estilos e pola etapa romántica. Na súa etapa máis frutífera volveuse cara á arte grega en lugar do estilo imperial romano para afastarse do estilo ao que eran proclives os ocupantes franceses. Foi ademais un notable defensor do estilo neogrego.

### Berlín 
Só a partir de 1816 Schinkel puido acometer funcións arquitectónicas concretas. Os seus edificios máis famosos localízanse en Berlín e nos seus arredores, como o *Neue Wache* (1816-1818), o *Schauspielhaus* (1819-1821), o *Gendarmenmarkt*, que substituíu un anterior teatro que foi destruído polo lume en 1817, e o Altes Museum na Illa dos Museos (1823-1830), que influíu noutros arquitectos, como Robert Smirke, James Gandon e William Wilkins.

Máis tarde, Schinkel moveuse do clasicismo para asumir o neogótico coa igrexa de Friedrichswerder (1824-1831).

O seu edificio máis innovador foi a Bauakademie (Academia de Arquitectura de Berlín) (1832-1836), que evitou as convencións historicistas e que parece sinalar o camiño a unha liña de arquitectura "moderna" que só chegou a ser prominente en Alemaña a comezos do século XX.

### Obra non construída 
Schinkel é moito máis coñecido polos seus traballos teóricos e os seus debuxos de arquitectura que pola súa relativamente escasa obra, xa que moi poucos dos seus esbozos chegaron a ser construídos.

Os seus méritos aprécianse nos seus deseños non executados para a transformación da Acrópole de Atenas nun palacio para o novo reino de Grecia ou polo irrealizado palacio de Orianda na península de Crimea. Estes e outros deseños foron recompilados en *Sammlung architektonischer Entwürfe* ("Colección de proxectos arquitectónicos") (1820-1837), catálogo que contén obras construídas e proxectos, proxectos alternativos, plantas, alzados e seccións, perspectivas de interiores e de vías públicas, detalles arquitectónicos e xardíns, proxectos de monumentos, pontes, mobles, ornamentos e obxectos de artesanía.

### Deseño 
Schinkel deseñou a medalla de Prusia e posteriormente de Alemaña, a famosa Cruz de Ferro. Tamén exerceu a profesión de escenógrafo de obras de teatro e ópera, realizando un palacio neoexipcio para a Raíña da Noite nunha produción de *Die Zauberflöte* en 1815.

## Galería de imaxes 

Ficheiro:Karl Friedrich Schinkel Gotischer Dom am Wasser.tif|Catedral gótica xunto á auga
Ficheiro:Karl Friedrich Schinkel - Stage set for Mozart's Magic Flute - WGA21001.jpg|Escenario para *Die Zauberflöte*, de Mozart
Ficheiro:Karl Friedrich Schinkel Allegorie auf Beuth, den Pegasus reitend, 1837.tif|Alegoría de Christian Peter Wilhelm Beuth e a renovación industrial de Prusia
Ficheiro:1815 Schinkel Mittelalterliche Stadt an einem Fluss anagoria.JPG|Cidade medieval xunto a un río
Ficheiro:Karl Friedrich Schinkel - The Gate in the Rocks - WGA20999.jpg|Arco de roca
File:1813 Schinkel Blick auf den Mont Blanc anagoria.JPG|Vista do Mont Blanc
Ficheiro:Karl Friedrich Schinkel - Der Morgen - Google Art Project.jpg|Mañá

Ficheiro:Konzerths_3a.jpg|Konzerthaus, Berlín
Ficheiro:AltMuseum 1a.jpg|*Altes Museum*, Berlín.
Ficheiro:Berlin - Friedrichswerdersche Kirche, 2006 1.jpg|Friedrichswerdersche Kirche 
Ficheiro:Pc 150036 Nikolaikirche.jpg|Potsdam Nikolaikirche
Ficheiro:Alexander Nevsky chapel, Peterhof, Schinkel.JPG|Capela Alexander Nevsky, Peterhof, Rusia
Ficheiro:Schloss Stolzenfels 01 Koblenz 2015.jpg|Castelo de Stolzenfels
Ficheiro:Bauakadm3.jpg|Academia de arquitectura de Berlín

## Notas 
## Véxase tamén 
### Bibliografía 
* John Zukowsky (editor): *Karl Friedrich Schinkel 1781 - 1841: the drama of architecture*. Con artigos de Kurt W. Forster e Wolfgang Pehnt, .
* Jörg Trempler: *Schinkels Motive*. Matthes & Seitz, Berlín 2007, .
* Christoph Werner: *Schloss am Strom. Die Geschichte vom Leben und Sterben des Baumeisters Karl Friedrich Schinkel*. Bertuch-Verlag, Weimar 2004, .
* Christoph von Wolzogen: Karl Friedrich Schinkel: Unter dem bestirnten Himmel. Biographie. Edition Fichter, Frankfurt 2016, .
### Outros artigos 
* Jean Nicolas Louis Durand
* Leo Von Klenze
* Haussmann
### Ligazóns externas 
* 
* Colección de debuxos orixinais das súas obras arquitectónicas.
* Amigos de Schinkel .